**รายงานการประชุม**

**กลุ่มพัฒนาวิชาการและวิเทศสัมพันธ์**

**ครั้งที่ 2/2556**

**วันที่ 15 กุมภาพันธ์ 2556 เวลา 09.10 น.**

**ผู้มาประชุม**

1. **นางมณีรัตน์ วีระกรพานิช หัวหน้ากลุ่มงาน**
2. **นางพิมพ์ชนก ศรีสุริยะมาตย์**
3. **นายเชยชม ประทุมมา**
4. **นายอนุพันธ์ พันธ์อมร**
5. **นางอรจิตรา พิริยะศรัทธา**
6. **นายอรนพ เนียมไทยสงค์**

**วาระที่ 1 เรื่องแจ้งเพื่อทราบ**

* 1. **เรื่องประธานแจ้งเพื่อทราบ**
		1. จากที่ประชุมหัวหน้ากลุ่มงาน

นางมณีรัตน์ วีระกรพานิช หัวหน้ากลุ่มงานฯ ได้แจ้งต่อที่ประชุมเรื่องการประชุมหัวหน้ากลุ่มงาน โดยมีรายละเอียดดังนี้

1. มติที่ประชุมคณะกรรมการประจำคณะ ให้ความเห็นชอบในการปรับโครงสร้างสำนักงานคณบดีใหม่ โดยให้มีผลตั้งแต่วันที่ 1 มีนาคม 2556 เป็นต้นไป โดยกลุ่มงานเปลี่ยนชื่อจากกลุ่มงานพัฒนาวิชาการและวิเทศสัมพันธ์ เป็นกลุ่มงานวิจัยและบริการวิชาการ มีหน้าที่ในการให้บริการด้านการวิจัย บริการวิชาการ สารสนเทศ ประชาสัมพันธ์ และวิเทศสัมพันธ์ มีบุคลากร 4 คน คือ นางมณีรัตน์ วีระกรพานิช นายอรนพ เนียมไทยสงค์ นางพิมพ์ชนก ศรีสุริยะมาตย์ นายอนุพันธ์ พันธุ์อมร ส่วนงานด้านสารบรรณ เลขานุการผู้บริหาร ได้กำหนดให้เป็นภาระกิจของกลุ่มงานบริหารทั่วไป ซึ่งบุคลากรจากกลุ่มงานอีก 2 คนได้แก่ นายเชยชม ประทุมมา นางอรจิตรา พิริยะศรัทธา จะได้ย้ายไปสังกัดหน่วยงานใหม่
2. หัวหน้ากลุ่มงานได้แจ้งต่อที่ประชุมว่าขณะนี้ มหาวิทยาลัยขอนแก่น โดยความเห็นชอบของสกอ. ได้พิจารณาให้บุคลากรสายสนับสนุนที่ลาศึกษาต่อเต็มเวลาได้รับการพิจารณาให้เลื่อนขั้นเงินเดือน
3. หัวหน้ากลุ่มงานแจ้งต่อที่ประชุมให้รับทราบเกี่ยวกับอันดับของมหาวิทยาลัยขอนแก่นที่ถูกจัดอันดับในระดับประเทศว่าขณะนี้อยู่ในอันดับที่ 4 ซึ่งจุดอ่อนของมหาวิทยาลัยขอนแก่นเป็นเรื่องฐานข้อมูลที่ตีพิมพ์ใน Scorepus
4. หัวหน้ากลุ่มงานแจ้งต่อที่ประชุมเกี่ยวกับมติที่ประชุมกรรมการคณะเรื่องการปรับปรุงตราสัญลักษณ์คณะฯ โดยมีการตั้งคณะกรรมการ ซึ่งการปรับปรุงหรือแก้ไขใด ๆ ก็ตามจะต้องพิจารณาบริบทรอบ ๆ คณะด้วย ส่วนจะมีการแก้ไขออกแบบใหม่หรือไม่อย่างไรนั้นคงต้องรอดูกันต่อไป
5. หัวหน้ากลุ่มงานต่าง ๆ แจ้งเพื่อทราบ
	1. หัวหน้ากลุ่มงานพัฒนากายภาพ แจ้งการจัดสถานที่งาน Open House
	2. หัวหน้ากลุ่มงานยุทธศาสตร์การพัฒนา แจ้งเตรียม QA และการจัดอบรมให้กับบุคลากรสำนักงานคณบดี โดยจะเชิญจนท.จากสำนักงานประกันคุณภาพมหาวิทยาลัยมาบรรยายให้ความรู้
	3. หัวหน้ากลุ่มงานจัดการศึกษาแจ้ง
		1. การคัดเลือกผู้เข้าศึกษาต่อระบบต่าง ๆ
		2. การถ่ายภาพหมู่บัณฑิต เนื่องจากการเลื่อนกำหนดการงานพิธีพระราชทานปริญญาบัตรในเดือนธันวาคม 2555 เป็นเดือนเมษายน 2556 คาดว่าจะมีการย้ายสถานที่เพื่อให้เกิดความเหมาะสมกับสภาพอากาศ
		3. ในปีการศึกษาหน้า มหาวิทยาลัยได้กำหนดให้นักศึกษาย้ายทะเบียนบ้านมาอยู่ในมหาวิทยาลัย เพื่อให้สอดคล้องกับงบประมาณที่จะได้รับจัดสรร
		4. ตารางการปฏิบัติงานช่วงพักกลางวัน เดือนกุมภาพันธ์ 2556

1.1.2 จากที่ประชุมอื่น

1.1.2.1 จากการประชุมร่วมกับผู้บริหาร นางมณีรัตน์ วีระกรพานิช หัวหน้ากลุ่มงานฯ ได้แจ้งต่อที่ประชุมจากผลการเข้าร่วมประชุมกับผู้บริหาร เมื่อวันที่ 14 มกราคม 2556 คณบดีได้ติดตามเรื่องต่าง ๆ ดังนี้

1. ติดตามเรื่องแผ่นพับบัณฑิตศึกษา ซึ่งได้ดำเนินการเรียบร้อยแล้ว
2. การจัดสรรมอบหมายภาระงานระหว่างนางสาวกนิษฐา และนายกิติกรณ์
3. ขอรายงานการประชุมทุกหลักสูตรเพื่อปรับเรื่อง IS
4. ฝ่ายพัฒนากายภาพแจ้งตัดต้นไม้รอบ ๆ คณะ และใช้งบประมาณ 30,000 บาท
5. ฝ่ายพัฒนากายภาพจะทำโครงการอาคารอนุรักษ์ คณบดีจึงได้ให้ไปของบประมาณสนับสนุนจากมหาวิทยาลัย
6. ให้นายบัณฑิต และนายอภิวัฒน์ ส่งมอบงานให้แล้วเสร็จในเดือน กพ.
7. คณบดีให้หัวหน้าฝ่ายคลังและทรัพย์สิน แจ้งแต่ละหลักสูตรในการทำแผนการใช้จ่ายงบประมาณ หากไม่ดำเนินการจัดทำแผนการใช้จ่ายเงิน ให้ตัดงบประมาณมารวมไว้ที่ส่วนกลาง

1.1.2.2 จากที่ประชุมเครือข่าย 5 สถาบัน ที่มี MOU ร่วมกัน นางมณีรัตน์ วีระกรพานิช หัวหน้ากลุ่มงานฯ ได้แจ้งต่อที่ประชุมว่าหลังจากที่ได้ร่วมการประชุมเครือข่าย 5 สถาบันแล้ว ได้กำหนดกรอบความร่วมมือใน 9 ประเด็น คือ ความร่วมมือทางด้านวิชาการ การจัดบรรยายโดยวิทยากรจากภายนอก การจัดกิจกรรม Workshop ร่วมกัน การจัดประชุมวิชาการและนำเสนอผลงาน การจัดทำทำเนียบผู้ทรงคุณวุฒิในการพิจารณาบทความและงานวิชาการต่าง ๆ ด้านการวิจัย ด้านการประกันคุณภาพการศึกษา และโครงการกิจกรรมเพื่อพัฒนานักศึกษาร่วมกัน อาทิ Vernadoc อีสานเบิ่งล้านนา เป็นต้น

 **1.1.3 ตารางการปฏิบัติงาน**

 นางมณีรัตน์ วีระกรพานิช หัวหน้ากลุ่มงานฯ ได้แจ้งตารางการปฏิบัติงานให้บุคลากรกลุ่มงานได้รับทราบ

ที่ประชุมรับทราบ

**1.2 เรื่องบุคลากรกลุ่มงานแจ้งเพื่อทราบ**

1.2.1 นางอรจิตรา พิริยะศรัทธา แจ้งกำหนดการคณบดีว่า ในวันที่ 7-8-9 มีนาคม คณบดีกำหนดให้มีการสัมมนาอาจารย์ ณ ต่างจังหวัด เบื้องต้นมอบหมายได้ดำเนินการเวียนคณาจารย์ ส่วนโครงการได้มอบหมายให้นางสาวกนิษฐา ประนม เป็นคนเขียนโครงการ และกำหนดการไปทำ MOU ร่วมกับคณะศิลปกรรมศาสตร์ มหาวิทยาลัยเทคโนโลยีราชมงคล นครราชสีมา โดยมีอ.ชลวุฒิ พรหมสาขา ณ สกลนคร และผศ.ธนสิทธิ์ จันทะรี ร่วมเดินทางไปด้วยโดยรถของมหาวิทยาลัยขอนแก่น

**1.2.2 นายอนุพันธ์ พันธ์อมร แจ้งต่อที่ประชุม**

1) การจัดการห้อง Computer โดยได้มีการแก้ไขการลง Windows คอมพิวเตอร์ให้สามารถเรียกคืนได้อย่างช้า 30 นาที และอย่างเร็ว 10 นาที การติดตั้งได้ดำเนินการร่วมกับนายศิริวุฒิ รสหอม และนายเกรียงพงษ์ ภูศรีโสม

2) บริษัท True ทำ MOU กับมหาวิทยาลัยขอนแก่น ในการพัฒนาฐานข้อมูล

ที่ประชุมรับทราบ

**วาระที่ 2 รับรองรายงานการประชุม ครั้งที่ 1/2556 เมื่อวันที่ 10 มกราคม 2556**

 เนื่องจากรายงานการประชุม 1/2256 มีส่วนที่ต้องแก้ไขหลายแห่ง หัวหน้ากลุ่มงานจึงขอพิจารณาก่อนที่จะมีการเผยแพร่

ที่ประชุมรับทราบ

**วาระที่ 3 เรื่องสืบเนื่อง**

* หัวหน้ากลุ่มงานขอนำไปประชุมในวาระที่ 4 แทน

**วาระที่ 4 เรื่องเพื่อพิจารณา**

 **4.1 แบบมอบหมายงานสำหรับงบการประเมินที่ 2/2556 (ผลงานระหว่างวันที่ 1 พฤศจิกายน 2555- 30 เมษายน 2556)** นางมณีรัตน์ วีระกรพานิช หัวหน้ากลุ่มงาน ได้แจ้งต่อที่ประชุมว่า เนื่องจากมีการปรับโครงสร้างกลุ่มงาน จึงได้จัดทำแบบมอบหมายงานใหม่ และขอให้ที่ประชุมนำกลับไปพิจารณา หากเห็นว่ามีส่วนใดต้องปรับปรุงหรือเพิ่มเติมให้แจ้งหัวหน้ากลุ่มงาน

 **4.2 แผนปฏิบัติการโครงการตามแผนยุทธศาสตร์คณะ ปีงบประมาณ 2556**

นางมณีรัตน์ วีระกรพานิช หัวหน้ากลุ่มงานได้แจ้งต่อที่ประชุมกลุ่มงานว่า ตามที่ได้เข้าร่วมประชุมกับรองคณบดีฝ่ายบริหารซึ่งได้ให้นโยบายในการดำเนินโครงการและกิจกรรมว่า ให้มีการลงทุนน้อยแต่ได้ผลมาก เน้นงานทางด้าน E-Document E-service การแลกเปลี่ยนเรียนรู้ และการสร้างองค์ความรู้ เพื่อให้เกิดผลงานนั้น หัวหน้ากลุ่มงานจึงได้นำแผนยุทธศาสตร์คณะมาให้ที่ประชุมเพื่อพิจารณา ซึ่งที่ประชุมพิจารณาแล้วเสนอว่า เนื่องจากในเดือนหน้าจะมีการปรับโครงสร้างกลุ่มงาน ซึ่งอาจจะทำให้บางคนไม่ได้อยู่ในกลุ่มงานแล้ว จึงขอนำไปทบทวนและจะนำเสนอต่อหัวหน้ากลุ่มงานอีกครั้งในการประชุมครั้งหน้า

ที่ประชุมรับทราบ

  **4.3 โครงการปรับปรุงสารสนเทศของกลุ่มงานเพื่อตอบสนองนโยบายคณะ**

 นางมณีรัตน์ วีระกรพานิช หัวหน้ากลุ่มงานได้แจ้งต่อที่ประชุมว่ากลุ่มงานได้รับมอบหมายให้ดำเนินภารกิจด้านการปรับปรุงสารสนเทศของกลุ่มงาน และได้ให้นายอนุพันธ์ พันธุ์อมร มาประจำที่กลุ่มงาน ดังนั้น จึงมอบหมายให้นายอนุพันธ์ดำเนินการปรับปรุงสารสนเทศของคณะโดยนำการประกันคุณภาพการศึกษามาเป็นหลักใช้ในการจัดเก็บข้อมูลและการรายงาน ทั้งนี้สำหรับผู้มีหน้าที่ในการอัพเดทข้อมูลทางด้านงานด้านบริการวิชาการมอบหมายให้นายอรนพ เนียมไทยสงค์ ส่วนงานด้านการวิจัยมอบหมายให้นางพิมพ์ชนก ศรีสุริยะมาตย์ เป็นผู้ดำเนินการ ซึ่งนายอนุพันธ์อาจจะต้องไปขอข้อมูลจากผู้ที่รับผิดชอบด้านการประกันคุณภาพการศึกษาเพื่อจะได้พัฒนาระบบฐานข้อมูลให้มีความสอดคล้องต่อไป

ที่ประชุมรับทราบ

วาระที่ 5 เรื่องอื่น ๆ (ถ้ามี)

ไม่มี

เลิกประชุมเวลา 12.00 น.

นางพิมพ์ชนก ศรีสุริยะมาตย์

จดบันทึกรายงานการประชุม

นางมณีรัตน์ วีระกรพานิช

ตรวจทานรายงานการประชุม